ขาโต๊ะทั้ง 4 ของวัยทำงาน ตอน ขาที่ 3&4
หลังจากต่อขาโต๊ะ &#8220;ขาที่ 1 เชี่ยวชาญในงานที่ทำ&#8221; และ &#8220;ขาที่ 2 สุขภาพต้องแข็งแรง&#8221; เสร็จเรียบร้อย แต่มันก็ยังเป็นแค่โต๊ะ 2 ขาที่ใช้งานไม่ได้ ไม่สามารถตั้งให้เป็นโต๊ะได้สัปดาห์นี้ จะมาช่วย ภาณุมาศ ทองธนากุล หรือใบพัด นักคิดนักเขียน เจ้าของหนังสือ &#8220;การลาออกครั้งสุดท้าย&#8221; มาต่อขาโต๊ะอีก 2 ขา เพื่อให้เป็นโต๊ะที่แข็งแรงเหมือนชีวิตการทำงานที่มีความสุขอย่างแท้จริงขาที่ 3 การเงินมั่นคงชีวิตคนมากมายในโลกการทำงาน ทำงานเก่ง มีความเชี่ยวชาญ ทัศนคติการทำงานดีเยี่ยม สุขภาพแข็งแรง แต่ขาดเรื่องการวางแผนการเงิน โต๊ะก็ตั้งไม่ได้&#8220;เราขาดเรื่องการทำงานแล้วเก็บตังค์ตั้งแต่เมื่อไหร่กันนะ สิ่งที่อยากจะเตือน คือ เราไม่ได้รับมือเรื่องเงินเดือนออกแล้วนำไปใช้อย่างเดียว แต่เรากำลังรับมือกับความไม่แน่นอน เพราะไม่รู้ว่าวันใด สุขภาพตัวเรา คนรอบข้าง รถยนต์ บ้าน จะเกิดอะไรขึ้นหรือแม้กระทั่งวันนี้ ที่คิดออกแล้ว อยากไปทำสิ่งนี้ แต่บังเอิญต้องใช้เวลาซุ่มทำอะไรบางอย่าง แต่ไปไม่ได้ เพราะไม่มีเงินเก็บเลย เสียดายจังเลย ถ้ามีเงินเก็บพอที่จะช่วงนี้ไม่มีรายได้สัก 3 เดือน จะต้องทำอะไรออกมาดีๆ แน่ๆ&#8221;ใบพัด บอกว่า 
4 เม.ย. 2560

หลังจากต่อขาโต๊ะ “ขาที่ 1 เชี่ยวชาญในงานที่ทำ” และ “ขาที่ 2 สุขภาพต้องแข็งแรง” เสร็จเรียบร้อย แต่มันก็ยังเป็นแค่โต๊ะ 2 ขาที่ใช้งานไม่ได้ ไม่สามารถตั้งให้เป็นโต๊ะได้สัปดาห์นี้ จะมาช่วย ภาณุมาศ ทองธนากุล หรือใบพัด นักคิดนักเขียน เจ้าของหนังสือ “การลาออกครั้งสุดท้าย” มาต่อขาโต๊ะอีก 2 ขา เพื่อให้เป็นโต๊ะที่แข็งแรงเหมือนชีวิตการทำงานที่มีความสุขอย่างแท้จริงขาที่ 3 การเงินมั่นคงชีวิตคนมากมายในโลกการทำงาน ทำงานเก่ง มีความเชี่ยวชาญ ทัศนคติการทำงานดีเยี่ยม สุขภาพแข็งแรง แต่ขาดเรื่องการวางแผนการเงิน โต๊ะก็ตั้งไม่ได้“เราขาดเรื่องการทำงานแล้วเก็บตังค์ตั้งแต่เมื่อไหร่กันนะ สิ่งที่อยากจะเตือน คือ เราไม่ได้รับมือเรื่องเงินเดือนออกแล้วนำไปใช้อย่างเดียว แต่เรากำลังรับมือกับความไม่แน่นอน เพราะไม่รู้ว่าวันใด สุขภาพตัวเรา คนรอบข้าง รถยนต์ บ้าน จะเกิดอะไรขึ้นหรือแม้กระทั่งวันนี้ ที่คิดออกแล้ว อยากไปทำสิ่งนี้ แต่บังเอิญต้องใช้เวลาซุ่มทำอะไรบางอย่าง แต่ไปไม่ได้ เพราะไม่มีเงินเก็บเลย เสียดายจังเลย ถ้ามีเงินเก็บพอที่จะช่วงนี้ไม่มีรายได้สัก 3 เดือน จะต้องทำอะไรออกมาดีๆ แน่ๆ”ใบพัด บอกว่า ตอนที่เขาลาออกมาเขียนหนังสือ เขามีเงินเก็บไว้รับมือกับการไม่มีรายได้หลายเดือน “ตอนที่ลาออกจากการทำงานประจำ มีเงินเก็บหลักแสน พอให้ซุ่มซ่อนเขียนหนังสือ เดินทางไปเก็บข้อมูลในสิ่งที่เราต้องการ”พร้อมกันนี้ ใบพัด แนะนำว่า ถ้าคิดจะออกมาทำธุรกิจส่วนตัวควรมีเงินเก็บไว้อย่างน้อย 6-7 หมื่นบาท “แต่ถ้าสถานการณ์เราเป็นมนุษย์ซีรี่ส์ 3 ซีรี่ส์ 4  (มีเงินเก็บ 3-4 หมื่นบาท) หรือบางคนติดลบ สถานการณ์นี้ไม่ปลอดภัยเลยครับ ทั้งๆ ที่เราคิดว่า เราก็มีเงินเข้ามาทุกเดือนนะ แต่เราคาดเดาไม่ได้กับความไม่แน่นอนจริงๆ มันอาจจะเข้ามาเมื่อไหร่ก็ได้ ถ้าเราเตรียมปัจจัยเหล่านี้พร้อม ก็เหมือนมีขาโต๊ะเพิ่มเข้ามาอีกขานึงแล้ว”ใบพัด บอกว่า เคล็ดลับในการตั้งขาที่ 3 มี 2 ข้อ คือ1.เปลี่ยนอัตราแลกเปลี่ยน“ทุกคนมีอัตราแลกเปลี่ยน เวลาของคุณคืออัตราแลกเปลี่ยนยุคใหม่ เหมือนเวลาไปแลกเงินจะมีสกุลเงินแต่ละประเทศ ซึ่งเวลาเท่ากันแต่ทุกคนมีค่าของเวลาไม่เท่ากัน”ผมได้ 1 หมื่นบาท ในเดือนแรกที่เข้าสู่โลกการทำงาน ต้องยอมรับว่าเริ่มเข้าสู่โลกการทำงาน ยังไม่มีประสบการณ์ แต่ถ้าจะอยู่รอดรับมือให้ได้กับโลกการทำงาน เร่งเปลี่ยนอัตราแลกเปลี่ยนให้สุดฝีมือ เข้าไปสังเกตว่าทำไมคนนี้อัตราแลกเปลี่ยนสูงจัง ไปดูว่าเขาพัฒนาตัวเองอย่างไรแล้วเราก็พัฒนาให้สุดฝีมือ2.ทำให้เงินออกจากกระเป๋าเราให้น้อยหน่อย ให้ช้าที่สุด“เหมือนมีชั้นเชิงในการใช้จ่ายว่า เรากุมของที่มีค่าอยู่ในมือ จะเอาเสื้อมาขายเราตัวนึง เสื้อตัวละ 300 เดี๋ยวก่อน 300 ถ้าเราทำงานอัตราค่าแรงขั้นต่ำ ทำงานทั้งวันเลยนะ นี่เสื้อยืดตัวเดียว ไม่เอาก็ได้ไหม ไหนๆ จะจ่ายก็ตั้งท่าเล็งนิดนึง แล้วก็จ่ายเขาไปน้อยๆ หน่อย ถ้าทำได้ 2 ข้อนี้นะครับ คุณจะรอด คุณจะมีทุนรอนสะสม”และหลังจากมีเงินสะสม ใบพัด แนะนำให้มองหาแหล่งเงินออมที่ให้ผลตอบแทนดี“เงินที่อุตส่าห์เก็บมาก็เหมือนฝูงวัว เราเลี้ยงปศุสัตว์มา ฝูงวัวออกลูก สมมติมี 1 แสน ปีนึงได้มา 1,800 เปล่าๆ เลย 1 แสนยังอยู่ มีลูกวัวเกิดมาให้เรารีดนมได้ ออกลูก ออกหลาน อย่างนี้ ขาโต๊ะจะมาอย่างแข็งแรง”ขาที่ 4 มีความรัก“ไม่รู้เคยได้ยินรึเปล่า คนมั่งคั่งบางคนอิจฉาคนที่ฐานะปานกลาง แต่ครอบครัวกลมเกลียวเพราะเขามีทุกอย่างเลยยกเว้นความกลมเกลียวในครอบครัว และทุกอย่างไร้ค่าไปเลยนะ ถ้าวันนึงมีทุกอย่าง มีเงิน มีบ้าน มีรถหรูหราสุดๆ แต่บ้านนั้นไม่มีความสุข ไม่มีความรักไม่มีเสียงหัวเราะรอยยิ้มต่อกัน ขึ้นไปสู่ยอดเขา แต่หันมาดู ไม่มีใครเหลืออยู่เลย ไม่มีใครร่วมตบมือแสดงความดีใจ แล้วจะสำเร็จไปทำไม สำเร็จโดยที่ไม่มีใครอยู่ร่วมแสดงความยินดีกับเรา”ใบพัด บอกว่า เคล็ดลับของการตั้งขาโต๊ะนี้ คือ การเปลี่ยนประโยคที่เคยได้ยินบ่อยๆ ในละครว่า “ความอดทนคนเรามีขีดจำกัดนะเว้ย” มาเป็น “ความอดทนคนเราไม่มีขีดจำกัดหรอกเว้ย”นะเว้ย เคยได้ยินใช่มะ ดูเหมือนเท่ แต่สำหรับพี่มันเชยมาก มันเป็นคำละครที่อย่าจำไปใช้เด็ดขาด ทุกครั้งที่พูดคำนี้ หรือมีคำนี้อยู่ในใจ เพดานของขีดจำกัดความอดทนเราจะต่ำลงทันที เปลี่ยนใหม่ เคล็ดลับการตั้งขาโต๊ะนี้ ความอดทนคนเราไม่มีขีดจำกัดหรอกเว้ย“ถ้ามีความคิดอยู่ในใจว่า ความอดทนคนเรามันไม่มีขีดจำกัดหรอกเว้ย เราจะไม่ตะโกนใส่กัน ไม่โยนถุงขยะที่เราได้รับมาเพียบวันนี้ โยนใส่บ้านของเรา เราจะค่อยๆ หยอดกระปุกความสัมพันธ์ และเมื่อกระปุกนั้นเริ่มเต็มไม่ว่าจะมีความปั่นป่วนวุ่นวายใจยังไง สิ่งเหล่านี้เหมือนเป็นเบาะรองรับความเสี่ยง เราทะเลาะกันก็จริง งอนกันแป๊บนึงก็จริง แต่จะฟื้นความสัมพันธ์ได้เร็ว”และของขวัญชิ้นสุดท้ายที่ ใบพัด ขอให้หยิบมาวางบนโต๊ะที่มีครบ 4 ขาแล้ว คือ “คุณคือหน้ากากโนเนมในโลกการทำงาน จะไม่มีใครจำได้ คุณทำไม่ต้องทำให้เขาจำได้ก็ได้ว่าคุณเป็นใคร แต่แค่เขาพูดว่า ไอ้น้องคนนี้แม่งดีขึ้นเรื่อยๆ ว่ะ... ขอให้ทุกคนดีขึ้นเรื่อยๆ ครับ”